cyanic-selkie/wikianc huggingface dataset:
Σεπόλια
Από τα Σεπόλια διέρχεται η γραμμή 2 του μετρό και η περιοχή εξυπηρετείται από τον σταθμό Σεπολίων.
Τον 19ο αιώνα τα Σεπόλια ήταν χωριό της Αττικής, διακριτό γεωγραφικά από την Αθήνα. Στην απογραφή του 1879 είχαν πληθυσμό 278 κατοίκους. Η ονομασία της περιοχής προήλθε από παραφθορά στη Νεοελληνική της αρχαίας έκφρασης έσω πόλις (Εσω-πόλια --> Εσπόλια --> Σεπόλια), όπως το έσω αλώνια έγινε εσάλωνα και στο τέλος Σάλωνα.
Στα 1870 ανεγέρθηκε ο ναός του Αγίου Μελετίου.
Α.Σ. Άφοβος Σεπολίων
Ο Αθλητικός Σύλλογος Άφοβος Σεπολίων ιδρύθηκε το 1936. Τα χρώματα του συλλόγου είναι το μπλε και το άσπρο και ως έδρα χρησιμοποιεί το γήπεδο της Ακαδημίας Πλάτωνος με συνθετικό χλοοτάπητα και φωτισμό, χωρητικότητας 150 θεατών.
Είναι από τα πιο παλιά ερασιτεχνικά Αθλητικά Σωματεία της Αθήνας και λειτουργεί ανελλιπώς από το 1936 μέχρι σήμερα. Είναι μέλος της Ένωσης Ποδοσφαιρικών Σωματείων Αθηνών και όλα τα ποδοσφαιρικά τμήματα του σωματείου συμμετέχουν στα επίσημα πρωταθλήματα και διοργανώσεις της ένωσης.
Α.Ο. Τρίτων
Μέχρι και σήμερα έχει σταθερή πορεία έχοντας στο παρελθόν αγωνιστεί και στα πρωταθλήματα της Α' Εθνικής και Β' Εθνικής. Πρώτη έδρα του αποτέλεσε ένα ανοικτό γήπεδο επί της οδού 3ης Σεπτεμβρίου κοντά στην Πλατεία Βικτωρίας και τη δεκαετία του 1960 μεταφέρθηκε στα Σεπόλια. μικρογραφία
Εξωτερικοί σύνδεσμοι
Κατηγορία:Συνοικίες και περιοχές Αθήνας
Α.Σ. Αναγέννηση Γιαννιτσών
Ο '''Α.Σ. Αναγέννηση Γιαννιτσών''' είναι ποδοσφαιρικός σύλλογος της πόλης των Γιαννιτσών. Διεξάγει τους εντός έδρας αγώνες του στο Δημοτικό Στάδιο Γιαννιτσών. Τα χρώματα της ομάδας είναι το μπλε και το λευκό. Έχει αγωνιστεί επί σειρά ετών στη Β΄, στη Γ΄ και στη Δ΄ Εθνική κατηγορία.
Ιστορία
Η Αναγέννηση Γιαννιτσών ιδρύθηκε επίσημα το 1961 με πλήρη ονομασία «Γυμναστικός Αθλητικός Σύλλογος Αναγέννηση Γιαννιτσών». Η ίδρυση της ήταν αποτέλεσμα της αγάπης του ποδοσφαιρόφιλου κόσμου των Γιαννιτσών, που ήθελε μια ομάδα δυνατή, παρούσα στα ποδοσφαιρικά δρώμενα. Στο παρελθόν υπήρχαν στην περιοχή οι σύλλογοι «Απόλλων Γιαννιτσών» με έτος ίδρυσης το 1928, «Αναγέννηση Γιαννιτσών» με έτος ίδρυσης το 1939 και βραχύβια πορεία. Το 1948 ιδρύθηκε εκ νέου ο «Απόλλων Γιαννιτσών», με πρόεδρο τον τότε δήμαρχο της πόλης, Κώστα Στάμκο.
Μεταξύ των ετών 1950 και 1951, παρατηρείται μεγάλη δραστηριότητα στην τοπική κοινωνία, με την ίδρυση τεσσάρων ομάδων που αποτέλεσαν τον προπομπό της σημερινής ομάδας. Πρόκειται για τον Μέγα Αλέξανδρο Γιαννιτσών, τον Ηρακλή Γιαννιτσών, τον ΑΟΚ Γιαννιτσών (Αθλητικός Όμιλος Καρυωτών) και την Ποντιακή Νεολαία. Το 1955 αρχίζει μία διαδικασία συγχώνευσης των τοπικών ομάδων, με αποτέλεσμα να προκύψουν μέχρι το 1960 δύο κυρίαρχοι σύλλογοι, ο Μακεδονικός Γιαννιτσών και η Ποντιακή Νεολαία. Τελικά, το 1961 συγχωνεύτηκαν ο Μακεδονικός Γιαννιτσών και η Ποντιακή Νεολαία, με αποτέλεσμα την δημιουργία της Αναγέννησης Γιαννιτσών, ομάδα σύμβολο για την τοπική κοινωνία.
Το σκεπτικό της ίδρυσης της ομάδος είναι να λειτουργεί η ομάδα Αναγέννηση ως μεικτή της πόλης και της ευρύτερης επαρχίας. Και αυτό είναι το ζητούμενο. Η ομάδα δεν λειτουργεί ανταγωνιστικά με τις υπόλοιπες ομάδες άλλα ως σταθμός προώθησης των παικτών της πόλης.
Η πορεία της Αναγέννησης
Ξεκίνησε να αγωνίζεται στο Τοπικό Κεντρικής Μακεδονίας και πρωτοεμφανίστηκε στη Β' Εθνική την αγωνιστική περίοδο 1964-65, κατακτώντας μάλιστα τη 1η θέση στον 4ο όμιλο, που αποτελεί το υψηλότερο πλασάρισμα στην μέχρι τώρα ιστορία της. Δεν κατάφερε να προβιβαστεί στην Α΄ Εθνική καθώς σην τελική φάση κατέλαβε την τρίτη θέση μεταξύ των νικητριών ομάδων κάθε ομίλου.
Το 1974, μετά από 10 χρόνια παρουσίας στη Β' εθνική, η Αναγέννηση υποβιβάστηκε στα τοπικά πρωταθλήματα, για να επανέλθει στη Β' Εθνική το 1978-79, όπου παρέμεινε ως το 1983,όταν και γνώρισε εκ νέου τον υποβιβασμό, παρά το γεγονός ότι δύο χρόνια νωρίτερα (1981) είχε καταταγεί στη δεύτερη θέση. Αγωνίστηκε για 4 χρόνια στη Γ' εθνική αλλά η πτωτική της πορεία συνεχίστηκε, καθώς το 1988 και 1989 βρέθηκε στη Δ' εθνική. Τη σεζον 1988-89 η Αναγέννηση κατεκτησε τον πρωτο της πανελλήνιο τιτλο, το Κύπελλο Ερασιτεχνών Ελλάδος.
Επανήλθε στη Γ΄ εθνική την αγωνιστική περίοδο 2007-08, όπου κατέκτησε την 8η θέση στον βαθμολογικό πίνακα. To 2011-12 και 2012-13 αγωνίζεται ξανά στην Β΄ Εθνική (Football League), με μια αξιοθαύμαστη και αξιοζήλευτη πορεία. Η Αναγέννηση Γιαννιτσών αναδείχθηκε 2η στην Β’ εθνική δύο φορές, την περίοδο 1964-65 και την περίοδο 1980-81. Η ομάδα έχει αναδειχθεί πρωταθλήτρια Γ΄ εθνικής μία φορά και Δ΄ εθνικής δύο, ενώ κατέκτησε το κύπελλο ερασιτεχνών Ελλάδος την περίοδο 1989-90 με τότε τεχνικό τον κ. Φοιρό και πρόεδρο τον κ. Ιωσηφίδη.
Συγχώνευση με Α.Σ. Γιαννιτσά
Τον Ιούλιο του 2019, κι ενώ ο κίνδυνος της διάλυσης ήταν πλέον ορατός, καθώς η ιστορική Αναγέννηση Γιαννιτσών είχε υποβιβαστεί στην δεύτερη τη τάξει κατηγορία του τοπικού πρωταθλήματος (Α' Κατηγορία ΕΠΣ Πέλλας), συγχωνεύτηκε με τον Α.Σ. Γιαννιτσά, ο οποίος αγωνιζόταν στο πρωτάθλημα της Γ' εθνικής, δημιουργώντας τον «Αθλητικό Σύλλογο Αναγέννηση Γιαννιτσών». Η Αναγέννηση Γιαννιτσών από τη σεζόν 2019-20 επανήλθε στα εθνικά πρωταθλήματα, συμμετέχοντας στην Γ΄ Εθνική ερασιτεχνική κατηγορία.
Από τον Σεπτέμβριο του 2021, η ομάδα άρχισε και πάλι να χρησιμοποιεί την ονομασία «Α.Σ. Γιαννιτσά». Η ομάδα, βασίζεται σε νέα ταλαντούχα παιδιά από την πόλη και την γύρω περιοχή, παίζοντας όμορφο και μεστό ποδόσφαιρο. Ενδεικτικό αυτής της προσπάθειας είναι ότι σε αγώνα κυπέλλου κέρδισαν τον Εδεσσαϊκό, στο κλασσικό ντέρμπι της Πέλλας, με 5-0. Κύριος στόχος της ομάδας είναι η επιστροφή των φιλάθλων στο γήπεδο, η ανάδειξη νέων ποδοσφαιριστών από τις ακαδημίες της ομάδας και η καθιέρωση της στις επαγγελματικές κατηγορίες.
Φίλαθλοι
Οι σύνδεσμοι φιλάθλων Αναγέννησης Γιαννιτσών ήταν οι «BLUE BOYS» και «ΚΟΡΑΚΙΑ». Δυναμικά έδιναν το παρών σε όλες τις αναμετρήσεις της Αναγέννησης. Από το 2000 και μετά, ενώθηκαν οι δύο σύνδεσμοι σε έναν, με την ονομασία '''Σ.Φ.Α.Γ. (Σύνδεσμος Φιλάθλων Αναγέννησης Γιαννιτσών) ο οποίος και έχει αφήσει ιστορία για τις κερκίδες τόσο σε εντός όσο και σε εκτός έδρας παιχνίδια'''. Επίσης υπάρχουν και στην Θεσσαλονίκη φίλαθλοι οι οποίοι κάνουν ανάλογες προσπάθειες οργάνωσης συνδέσμου.
Εξωτερικοί σύνδεσμοι
Κατηγορία:Αθλητικοί σύλλογοι Πέλλας Κατηγορία:Ιδρύσεις αθλητικών συλλόγων το 1961 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1961
Φίλιπ Τζούρισιτς
Πρώιμη καριέρα
Ο Τζούρισιτς άρχισε να παίζει ποδόσφαιρο στην τοπική του ομάδα, την Ομπρένοβατς 1905, πριν ενταχθεί στις ακαδημίες του Ερυθρού Αστέρα. Το 2007 μετακόμισε στην Ελλάδα και πέρασε έναν χρόνο στον Ολυμπιακό. Μετά τον Ολυμπιακό, έπαιξε ποδόσφαιρο στην πατρίδα του για λογαριασμό τηςΡάντνιτσκι Ομπρένοβατς, στην τρίτη κατηγορία τουΣερβικού Πρωταθλήματος Βελιγραδίου (15 αγώνες και 3 γκολ τη σεζόν 2008–09 ), πριν ενταχθεί στην Χέρενφεν τον Ιανουάριο του 2010. Έκανε το ντεμπούτο του για αυτούς, στις 20 Φεβρουαρίου του 2010, σε έναν αγώνα εναντίον της Βάαλβαϊκ και σημείωσε και μια ασίστ.
Μπενφίκα
Στις 23 Φεβρουαρίου 2013, επιβεβαιώθηκε ότι ο Τζούρισιτς, μαζί με τον συμπατριώτη του στην εθνική ομάδα, Miralem Sulejmani, είχαν περάσει ιατρικές εξετάσεις και δεσμεύτηκαν σε πενταετές συμβόλαιο με την Μπενφίκα, που θα έμπαινε σε ισχύ από το καλοκαίρι του 2013, με τον πορτογαλικό σύλλογο να ξοδεύει 6 εκατομμύρια ευρώ για να εξασφαλίσει τις υπηρεσίες του. Μια εβδομάδα αργότερα, η Μπενφίκα αποκάλυψε ότι το συμβόλαιο που είχε υπογράψει ο Τζούριτς περιείχε ρήτρα αποδέσμευσης στα 40 εκατομμύρια ευρώ. Ο Τζούρισιτς έκανε το ντεμπούτο του για την Μπενφίκα στις 18 Αυγούστου 2013, όπου σημείωσε το πρώτο γκολ του αγώνα εναντίον της Άντερλεχτ στο Τσάμπιονς Λιγκ.
Δανεισμοί
Χρησιμοποιήθηκε ελάχιστα καθ' όλη τη διάρκεια της σεζόν και για αυτό, ο Τζούρισιτς δόθηκε δανεικός στη Μάιντας, για μία σεζόν, στις 23 Ιουλίου 2014, με την οψιόν αγοράς στα 12,5 εκατομμύρια ευρώ. Έκανε το ντεμπούτο του στη Μάιντς στις 15 Αυγούστου 2014, σε έναν αγώνα για το DFB-Pokal εναντίον της Κέμνιτσερ. Στις 2 Φεβρουαρίου 2015, ο Τζούρισιτς δόθηκε δανεικός στην Σαουθάμπτον, μέχρι το τέλος της σεζόν. Στις 25 Ιανουαρίου 2016, εντάχθηκε στη βελγική Άντερλεχτ, ως δανεικός μέχρι τον Ιούνιο.
Σαμπντόρια
Αφού εντάχθηκε αρχικά στη Σαμπντόρια ως δανεικός μέχρι το τέλος της σεζόν 2016–17, το καλοκαίρι του 2016, ο Τζούρισιτς υπέγραψε κανονικό συμβόλαιο, τον Ιανουάριο του 2017. Το συμβόλαιό του με τη Σαμπντόρια, έληξε το καλοκαίρι του 2018.
Σασουόλο
Στα τέλη Ιουνίου 2018, ο Τζούρισιτς υπέγραψε τετραετές συμβόλαιο με την Σασσουόλο. Τον Οκτώβριο του 2019, η εικόνα του παιίκτη βελτιώθηκε ραγδαία, κάτω από τις οδηγίες του Ρομπέρτο Ντε Ζέρμπι, σημειώνοντας ένα γκολ στην ήττα με 4–3 από την Ίντερ στις 20 Οκτωβρίου 2019 και ένα άλλο πέντε ημέρες αργότερα, στη νίκη με 1–0 εναντίον της Ελλάς Βερόνα.
Επιστροφή στη Σαμπντόρια
Την 1η Αυγούστου του 2022, ο Τζούρισιτς επέστρεψε στην Σαμπντόρια με διετές συμβόλαιο, με οψιόν επέκτασης.
Παναθηναϊκός
Στις 21 Ιουνίου του 2023, ανακοινώθηκε από τον Παναθηναϊκό για 2 χρόνια.
Διεθνής καριέρα
Ο Τζούρισιτς έκανε το ντεμπούτο του για την εθνική ομάδα της Σερβίας, στις 29 Φεβρουαρίου του 2012, σε έναν φιλικό αγώνα με την Κύπρο. Στις 11 Σεπτεμβρίου του 2012, σκόραρε το πρώτο του γκολ με την φανέλα της χώρας του, σε έναν αγώνα εναντίον της Ουαλίας στα προκριματικά του Παγκοσμίου Κυπέλλου 2014.
Τον Νοέμβριο του 2022, επιλέχθηκε στην ομάδα της Σερβίας για το Παγκόσμιο Κύπελλο του 2022 στο Κατάρ. Έπαιξε σε αγώνες της φάσης των ομίλων ενάντια στο Καμερούν και την Ελβετία. Η Σερβία τερμάτισε τέταρτη στον όμιλο.
Διακρίσεις
Μπενφίκα
Δεύτερος Πόλεμος της Τσετσενίας
O Δεύτερος Πόλεμος της Τσετσενίας (Втора́я чече́нская война́, ή πόλεμος στο Βόρειο Καύκασο, ) ονομάστηκε η ένοπλη σύγκρουση μεταξύ της Ρωσικής Ομοσπονδίας και των Τσετσένων αυτονομιστών. Ξεκίνησε με την επίθεση των ρωσικών δυνάμεων στο έδαφος της Τσετσενίας την 26η Αυγούστου 1999, σε απάντηση για την εισβολή στη ρωσική Δημοκρατία του Νταγκεστάν της Ισλαμικής Ταξιαρχίας Προστασίας της Διεθνούς Ειρήνης (ονομασία πολυεθνικής οργάνωσης μουτζαχεντίν ανταρτών).
Την 1η Οκτωβρίου 1999, ρωσικές στρατιωτικές δυνάμεις εισέβαλαν στην πρωτεύουσα Γκρόζνι. Η εκστρατεία τερμάτισε τη ντε φάκτο διακηρυχθείσα ανεξαρτησία της Δημοκρατίας της Τσετσενίας (που είχε προκύψει μετά τον ατυχή για τους Ρώσους Πρώτο Πόλεμο της Τσετσενίας) και αποκατέστησε τον ομοσπονδιακό έλεγχο της περιοχής. Παρόλο που θεωρείται από πολλούς ως μια εσωτερική σύγκρουση εντός της Ρωσικής Ομοσπονδίας, ο πόλεμος αυτός προσέλκυσε μεγάλο αριθμό ξένων μαχητών, εθελοντών και μισθοφόρων.
Κατά τη διάρκεια του πρώτου σταδίου της εκστρατείας, οι ρωσικές στρατιωτικές δυνάμεις και οι τσετσενικές παραστρατιωτικές δυνάμεις στο πλευρό των Ρώσων, αντιμετώπισαν τους Τσετσένους αυτονομιστές σε ανοιχτή μάχη και πολιόρκησαν από τα τέλη του 1999 την πρωτεύουσα της Τσετσενίας Γκρόζνυ την οποία και κατέλαβαν το Φεβρουάριο του 2000. Το Μάιο του 2000 η Ρωσία ανέλαβε τον άμεσο έλεγχο της Τσετσενίας, παρότι οι αντάρτες εξακολούθησαν να προξενούν στους Ρώσους μεγάλες απώλειες σε ολόκληρη την περιοχή του Βόρειου Καυκάσου και να προκαλούν το ρωσικό πολιτικό πρόταγμα στην Τσετσενία για αρκετά χρόνια ακόμα. Ομάδες Τσετσένων αυτονομιστών εξαπέλυσαν στα χρόνια που ακολούθησαν τρομοκρατικές επιθέσεις εναντίον πολιτών στην κυρίως Ρωσία. Οι επιθέσεις αυτές όπως και οι καταπατήσεις των ανθρωπίνων δικαιωμάτων από το ρωσικό στρατό και τους Τσετσένους αυτονομιστές προκάλεσαν πολλάκις την καταδίκη τους από τη διεθνή κοινότητα.
Στα μέσα του 2000, η ​​ρωσική κυβέρνηση μεταβίβασε ορισμένες στρατιωτικές αρμοδιότητες σε φιλορωσικές τσετσενικές δυνάμεις. Η στρατιωτική φάση των επιχειρήσεων τερματίστηκε τον Απρίλιο του 2002 και ο συντονισμός των επιτόπιων επιχειρήσεων δόθηκε αρχικά στην Ομοσπονδιακή Υπηρεσία Ασφαλείας και στη συνέχεια στο Υπουργείο Εσωτερικών το καλοκαίρι του 2003.
Μέχρι το 2009, η Ρωσία είχε πλήξει σοβαρά το τσετσενικό αυτονομιστικό κίνημα και οι μάχες μεγάλης κλίμακας σταμάτησαν. Το Γκρόζνι υποβλήθηκε σε προσπάθειες ανοικοδόμησης και μεγάλο μέρος της πόλης και των γύρω περιοχών ανοικοδομήθηκαν γρήγορα. Η σποραδική βία συνεχίστηκε σε όλο τον Βόρειο Καύκασο με περιστασιακούς βομβαρδισμούς και ενέδρες που είχαν στόχο τα ομοσπονδιακά στρατεύματα και δυνάμεις των περιφερειακών κυβερνήσεων στην περιοχή. Τον Απρίλιο του 2009, η Ρωσική επιχείρηση στην Τσετσενία έληξε επίσημα. Καθώς το μεγαλύτερο μέρος του στρατού αποσύρθηκε, την ευθύνη για την αντιμετώπιση της εξέγερσης απλών κατοίκων ανέλαβε η τοπική αστυνομική δύναμη. Τρεις μήνες αργότερα, ο εξόριστος ηγέτης της αυτονομιστικής κυβέρνησης, Αχμέντ Ζακάγιεφ, ζήτησε να σταματήσει η ένοπλη αντίσταση κατά της αστυνομίας της Τσετσενίας από τον Αύγουστο και είπε ότι ελπίζει ότι "από σήμερα οι Τσετσένοι δεν θα πυροβολούν ποτέ ο ένας τον άλλον". Αυτό σήμανε το πλήρες τέλος της σύγκρουσης της Τσετσενίας.
Ο ακριβής αριθμός των νεκρών της σύγκρουσης είναι άγνωστος. Οι ρωσικές απώλειες είναι περίπου 7.500 (επίσημοι ρωσικοί αριθμοί απωλειών) ή περίπου 14.000 σύμφωνα με την Επιτροπή Μητέρων Στρατιωτών. Ανεπίσημες πηγές υπολογίζουν από 25.000 έως 50.000 νεκρούς ή αγνοούμενους, κυρίως Τσετσένους πολίτες.
Ρωσική Αυτοκρατορία
thumb|right|300px|Η Τσετσενία και η περιοχή του Καυκάσου. Η Τσετσενία είναι μια περιοχή στον Βόρειο Καύκασο που μάχεται συνεχώς ενάντια στην ξένη κυριαρχία, συμπεριλαμβανομένων των Οθωμανών Τούρκων τον 15ο αιώνα. Η πρώτη πόλη Τέρεκ ιδρύθηκε στην πεδινή Τσετσενία το 1577 από ελεύθερους Κοζάκους που επανεγκαταστάθηκαν από τον Βόλγα στον ποταμό Τέρεκ. Το 1783, η Ρωσική Αυτοκρατορία και το Γεωργιανό Βασίλειο υπέγραψαν τη Συνθήκη του Γκεοργκίεβσκ, βάσει της οποίας το Κάρτλι-Καχέτι έγινε ρωσικό προτεκτοράτο. Για την εξασφάλιση των επικοινωνιών με τη Γεωργία και σε άλλες περιοχές της Υπερκαυκασίας, η Ρωσική Αυτοκρατορία άρχισε να εξαπλώνει την επιρροή της στην περιοχή του Καυκάσου, ξεκινώντας τον πόλεμο του Καυκάσου το 1817. Οι ρωσικές δυνάμεις κινήθηκαν για πρώτη φορά στην ορεινή Τσετσενία το 1830 και η σύγκρουση στην περιοχή διήρκεσε μέχρι το 1859, όταν 250.000 άντρες υπό τον στρατηγό Αλεξαντερ Μπαρυατίνσκι κατέρριψε την αντίσταση των ορεινών Τσετσένων. Συχνές εξεγέρσεις στον Καύκασο σημειώθηκαν επίσης κατά τον Ρωσοτουρκικό πόλεμο του 1877-78.
Εξωτερικοί σύνδεσμοι
Κατηγορία:Πόλεμοι Ρωσίας - Τσετσενίας
Αισθητήρας λ
Ο αισθητήρας λ (ή αισθητήρας οξυγόνου) είναι μια ηλεκτρονική διάταξη που προσδιορίζει την περιεκτικότητα σε οξυγόνο ενός αερίου ή υγρού σε εξέταση. Η εφαρμογή του αισθητήρα λ ξεκίνησε το 1970 με κατασκευάστρια εταιρία την Bosch. Σήμερα βρίσκεται τεχνολογικά στην 3η γενιά, που είναι η γενιά του θερμαινόμενου λήπτη λ. Εφαρμογές του συναντώνται στην αυτοκίνηση, για τον προσδιορισμό των ρύπων στα καυσαέρια και την αποστολή ανάλογων πληροφοριών στην ηλεκτρονική μονάδα ελέγχου του συστήματος ψεκασμού, για διόρθωση της αναλογίας του καυσίμου μείγματος στη στοιχειομετρική.
Κατασκευή του αισθητήρα λ
Ο αισθητήρας λ μοιάζει εξωτερικά με ένα μπουζί και τοποθετείται στην πολλαπλή εξαγωγής ή και πάνω στον καταλύτη. Πάνω στον καταλύτη τοποθετείται πριν την είσοδο των καυσαερίων στον κεραμικό μονόλιθο. Ο αισθητήρας λ είναι το βασικό εξάρτημα των κλειστών συστημάτων ρύθμισης. Γι’ αυτό και τα κλειστά συστήματα ρύθμισης έχουν την ονομασία LAMBDA – CLOSED – LOOP – CONTROL.
Λειτουργία
Ο αισθητήρας λ  (μαζί με τον καταλυτικό μετατροπέα) φροντίζει, ώστε τα ποσοστά των ρύπων στα καυσαέρια να παραμένουν κάτω από τα επιτρεπτά όρια τιμών. Επειδή τοποθετείται στο σύστημα της εξάτμισης του αυτοκινήτου, είναι διαρκώς εκτεθειμένος σε υψηλές θερμοκρασίες, σε χημικές επιδράσεις και σε μηχανικές καταπονήσεις (δονήσεις). Γι’ αυτό το λόγο φθείρεται εύκολα και πρέπει να ελέγχεται σε τακτά χρονικά διαστήματα. Αν ο αισθητήρας λ δε λειτουργεί σωστά, τότε οι τιμές των ρύπων θα ξεπεράσουν κατά πολύ τις επιτρεπτές τιμές. Ο λήπτης λ παρέχει τις πληροφορίες ανατροφοδότησης στον εγκέφαλο του συστήματος τροφοδοσίας (ηλεκτρονικά ρυθμιζόμενο καρμπυρατέρ ή ηλεκτρονικό σύστημα ψεκασμού – injection) και σε συνδυασμό με τον καταλύτη επιτυγχάνει μείωση των εκπομπών καυσαερίων.
Η κυριότερη προϋπόθεση για τον περιορισμό των ρύπων στα καυσαέρια, σε κινητήρα που είναι εφοδιασμένος με τριοδικό καταλυτικό μετατροπέα, είναι να λειτουργεί ο κινητήρας στη στοιχειομετρική αναλογία (λ=1) ή με πολύ μικρή (μικρότερη του 1%) απόκλιση από αυτή. Αυτό δεν είναι δυνατό να επιτευχθεί ακόμα και σε κινητήρα, ο οποίος διαθέτει το πλέον σύγχρονο σύστημα ψεκασμού του καυσίμου μείγματος, αν δεν υπάρχει ένα κλειστό σύστημα το οποίο να ρυθμίζει συνέχεια το μείγμα αέρα-καυσίμου, ανάλογα με τις τιμές των ρύπων στα καυσαέρια. Ο προσδιορισμός των τιμών των ρύπων στα καυσαέρια από τον αισθητήρα λ γίνεται με έμμεσο τρόπο. Δηλαδή, δε μετράει απευθείας τις τιμές τους, αλλά τις προσδιορίζει μετρώντας τη συγκέντρωση των μορίων του οξυγόνου, που περιέχονται στα καυσαέρια. Έτσι αν ανιχνεύσει μεγάλη ποσότητα οξυγόνου, αυτό σημαίνει ότι το μείγμα που κάηκε ήταν «φτωχό» (λ>1), ενώ αν ανιχνεύσει ελάχιστη ως μηδενική ποσότητα οξυγόνου, αυτό σημαίνει ότι το μείγμα που κάηκε ήταν «πλούσιο» (λ<1). Επειδή, λοιπόν, ο αισθητήρας λ μετράει την ποσότητα του οξυγόνου στα καυσαέρια λέγεται και αισθητήρας οξυγόνου. Αρχικά μάλιστα λεγόταν αισθητήρας οξυγόνου αερίων εξαγωγής (Exhaust Gas Oxygen Sensor – EGO sensor).
Η ποσότητα του οξυγόνου που περιέχεται στα καυσαέρια είναι ανάλογη με τη σύσταση του καυσίμου μείγματος, το οποίο έχει εισαχθεί στον κινητήρα και έχει καεί. Άρα, ο αισθητήρας λ μετρά εκ των υστέρων και με έμμεσο τρόπο τη σύσταση του μείγματος αέρα-βενζίνης. Στις υψηλές θερμοκρασίες, όταν τα μόρια του οξυγόνου έλθουν σε επαφή με την πλατίνα, τότε ιονίζονται. Αν οι συγκεντρώσεις των μορίων του οξυγόνου στα ηλεκτρόδια είναι διαφορετικές, τότε εμφανίζεται μια τάση (διαφορά δυναμικού) μεταξύ τους. Τότε μέσα από το κεραμικό σώμα του αισθητήρα, το οποίο στις υψηλές θερμοκρασίες γίνεται αγώγιμο, διέρχονται ιόντα οξυγόνου, δηλαδή συμπεριφέρεται σαν ηλεκτρολύτης. Αν λοιπόν το καύσιμο μείγμα που κάηκε ήταν πλούσιο, τότε δεν θα υπάρχουν μόρια του οξυγόνου στα καυσαέρια, ενώ, αν το μείγμα ήταν φτωχό θα είναι αρκετά. Και στις δυο περιπτώσεις πάντως, τα μόρια του οξυγόνου θα είναι λιγότερα από αυτά του ατμοσφαιρικού αέρα, επομένως θα εμφανίζεται μια τάση μεγαλύτερης ή μικρότερης τιμής ανάμεσα στα ηλεκτρόδια. Σε κάθε περίπτωση, η τάση αυτή μεταφέρεται ως πληροφορία (σήμα) της κατάστασης του καυσίμου μείγματος στην ηλεκτρονική μονάδα ελέγχου, η οποία με τη σειρά της δίνει εντολή στο σύστημα τροφοδοσίας για διόρθωση της σύστασής του στη στοιχειομετρική (λ=1).
Η εφαρμογή της ηλεκτρονικής τεχνολογίας στο αυτοκίνητο έδωσε τη δυνατότητα ανάπτυξης των συστημάτων, μέσω των οποίον γίνεται αυτόματα ο έλεγχος των τιμών των ρύπων που περιέχονται στα καυσαέρια και η ρύθμιση της αναλογίας του καυσίμου μείγματος.
Ανοικτά συστήματα ρύθμισης
Ανοικτά συστήματα ρύθμισης είναι αυτά στα οποία η ποσότητα έγχυσης του καυσίμου είναι ανεξάρτητη από την περιεκτικότητα των ρύπων στα καυσαέρια. Αντιπροσωπευτικό παράδειγμα ανοικτού συστήματος ρύθμισης είναι αυτό με μη ρυθμιζόμενο καταλυτικό μετατροπέα, δηλαδή χωρίς αισθητήρα λ, σε αυτοκίνητο αντιρρυπαντικής τεχνολογίας. Ακόμα και όταν το σύστημα τροφοδοσίας είναι ελεγχόμενο από ηλεκτρονική μονάδα (εγκέφαλο), επειδή δεν υπάρχει αισθητήρας λ δεν είναι δυνατή η πληροφόρηση για την κατάσταση των καυσαερίων, προκειμένου να γίνονται ρυθμίσεις της σύστασης του καυσίμου μείγματος. Σ’ αυτά τα συστήματα η ηλεκτρονική μονάδα ελέγχου, προκειμένου να προβεί σε ρυθμίσεις της αναλογίας του καυσίμου μείγματος παίρνει πληροφορίες από άλλους αισθητήρες.
Κλειστά συστήματα ρύθμισης
Σε ένα κλειστό σύστημα ρύθμισης, ο αισθητήρας λ είναι βασικό εξάρτημα του βρόχου ανατροφοδότησης. Σ’ αυτά τα συστήματα η ρύθμιση της ποσότητας έγχυσης του καυσίμου γίνεται με βάση (εκτός των άλλων παραμέτρων) και τις πληροφορίες που στέλνει στην ηλεκτρονική μονάδα ελέγχου ο αισθητήρας λ, σχετικά με την περιεκτικότητα μορίων οξυγόνου στα καυσαέρια (πλούσιο-φτωχό μείγμα). Με αυτό τον τρόπο επιτυγχάνεται ακριβής ρύθμιση του καυσίμου μείγματος, με αποτέλεσμα ο βαθμός απόδοσης του καταλυτικού μετατροπέα να υπερβαίνει το 90%. Τα κλειστά συστήματα ρύθμισης, στην αρχή της λειτουργίας τους συμπεριφέρονται σαν ανοιχτά, επειδή ο αισθητήρας λ δεν έχει φτάσει ακόμα στη θερμοκρασία κανονικής λειτουργίας του.
Λειτουργία του αισθητήρα σε φτωχό μείγμα καυσίμου
Ας υποθέσουμε ότι το μείγμα καυσίμου που κάηκε ήταν φτωχό, που σημαίνει ότι στα καυσαέρια υπάρχει μεγάλη ποσότητα μορίων οξυγόνου. Τότε και στα δυο ηλεκτρόδια από πορώδη πλατίνα θα εισέρχεται μεγάλος αριθμός μορίων οξυγόνου. Λόγω της υψηλής θερμοκρασίας που επικρατεί στο χώρο της εξαγωγής των καυσαερίων, η πλατίνα ιονίζει τα μόρια οξυγόνου τόσο του ατμοσφαιρικού αέρα, όσο και των καυσαερίων. Επομένως, στο ηλεκτρόδιο (+) που έρχεται σε επαφή με τον ατμοσφαιρικό αέρα θα υπάρχουν λίγο περισσότερα ιόντα, σε σχέση με το ηλεκτρόδιο (-) που είναι σε επαφή με τα καυσαέρια. Αποτέλεσμα αυτού είναι να αναπτύσσεται μια τάση πολύ μικρής τιμής (της τάξης των 100 mV) μεταξύ των ηλεκτροδίων και μέσω του πορώδους σώματος του αισθητήρα, το οποίο στις υψηλές θερμοκρασίες (πάνω από 350 οC) γίνεται αγώγιμο, να διέρχονται ελάχιστα φορτία. Η τάση (αναλογικό σήμα) των 100 mV μεταφέρεται από τον αισθητήρα, μέσω του θετικού ηλεκτροδίου, στην ηλεκτρονική μονάδα ελέγχου του συστήματος τροφοδοσίας, η οποία «μεταφράζει» την πληροφορία αυτή ως καύση φτωχού μείγματος. Τότε η ηλεκτρονική μονάδα ελέγχου, προκειμένου να διορθώσει την αναλογία αέρα καυσίμου στη στοιχειομετρική, στέλνει έναν παλμό (ψηφιακό σήμα) μεγαλύτερου πλάτους, σε σχέση με τον προηγούμενο, στους ηλεκτρομαγνητικούς εγχυτήρες (μπεκ), αυξάνοντας τη διάρκεια ψεκασμού του καυσίμου. Η αύξηση της διάρκειας του παλμού (τάσης ελέγχου) προς τους εγχυτήρες (μπεκ) από την ηλεκτρονική μονάδα ελέγχου έχει ως αποτέλεσμα την έγχυση μεγαλύτερης ποσότητας καυσίμου μείγματος.
Λειτουργία του αισθητήρα σε πλούσιο μείγμα
Στο πλούσιο μείγμα η ποσότητα της βενζίνης είναι περισσότερη απ’ ότι στη στοιχειομετρική αναλογία. Έτσι, στους κυλίνδρους του κινητήρα θα καεί ολόκληρη σχεδόν η ποσότητα του οξυγόνου. Στο ηλεκτρόδιο του αισθητήρα λ, που έρχεται σε επαφή με τα καυσαέρια (εξωτερικό ηλεκτρόδιο) δημιουργούνται ελάχιστα ιόντα οξυγόνου, αφού υπάρχουν πολύ λίγα μόρια οξυγόνου για να ιονιστούν. Αντίθετα στο ηλεκτρόδιο που έρχεται σε επαφή με τον ατμοσφαιρικό αέρα (εσωτερικό ηλεκτρόδιο) υπάρχει πλήθος ιόντων οξυγόνου (όπως και στην περίπτωση του φτωχού μείγματος). Λόγω αυτής της μεγάλης διαφοράς συγκέντρωσης ηλεκτρικών φορτίων στα δυο ηλεκτρόδια αναπτύσσεται μια ηλεκτρική τάση περίπου 800 mV (από 750 έως 900 mV). Τότε, παρατηρείται μεγάλη κίνηση ιόντων από το εσωτερικό ηλεκτρόδιο (+), μέσω του πορώδους στρώματος του αισθητήρα, προς το εξωτερικό ηλεκτρόδιο (-). Η τάση των 800 mV μεταφέρεται στην ηλεκτρονική μονάδα ελέγχου ως πληροφορία πλούσιου μείγματος. Η ηλεκτρονική μονάδα ελέγχου αφού επεξεργαστεί αυτό το σήμα στέλνει στους ηλεκτρομαγνητικούς εγχυτήρες (μπεκ) έναν παλμό ελέγχου μικρού πλάτους, προκειμένου να μειωθεί ο χρόνος έγχυσης του καυσίμου και το καύσιμο μείγμα να οδηγηθεί στη στοιχειομετρική αναλογία.
Χαρακτηριστική καμπύλη λειτουργίας
Το σήμα (τάση) εξόδου του αισθητήρα λ είναι συνάρτηση της τιμής του λόγου λ και εξαρτάται επίσης από τη θερμοκρασία καυσαερίων. Σε θερμοκρασία περίπου 600oC, αν το μείγμα είναι φτωχό (λ>1), ο αισθητήρας παράγει ένα σήμα (τάση) περίπου 100 mV, ενώ αν το μείγμα είναι πλούσιο, τότε παράγει ένα σήμα περίπου 800 mV. Στη στοιχειομετρική αναλογία (λ=1) του καυσίμου μείγματος ή σε τιμές πάρα πολύ κοντά σε αυτή (λ=1), ο αισθητήρας λ στέλνει ένα σήμα 400 mV, το οποίο αναγνωρίζει η ηλεκτρονική μονάδα ελέγχου ως σήμα στοιχειομετρικής αναλογίας του καύσιμου μείγματος.
Έλεγχος λειτουργίας
Ο έλεγχος του αισθητήρα λ μπορεί να πραγματοποιηθεί με ένα ευαίσθητο ψηφιακό βολτόμετρο υψηλής ακρίβειας (mV) και μικρού σφάλματος ή με ειδικές φορητές συσκευές ελέγχου ή με την διαγνωστική μονάδα (εγκέφαλος) που χρησιμοποιείται στα συνεργεία, όταν βέβαια υπάρχει η δυνατότητα ελέγχου του αισθητήρα λ.
Τοποθέτηση
Η θέση τοποθέτησης του αισθητήρα λ καθορίζεται από τις θερμοκρασίες στις οποίες πρέπει να λειτουργεί και από την αντοχή του στις υψηλές θερμοκρασίες. Όπως αναφέραμε στις προηγούμενες ενότητες, ο αισθητήρας λ στις χαμηλές θερμοκρασίες (κάτω των 300 οC) δεν παρουσιάζει την απαιτούμενη ταχύτητα απόκρισης, ενώ στις πολύ υψηλές (πάνω από 850 οC) υπάρχει πολύ μεγάλος κίνδυνος καταστροφής του. Στην περίπτωση τοποθέτησης μακριά από την πολλαπλή εξαγωγής (π.χ. στην είσοδο του καταλυτικού μετατροπέα), σε κρύο ξεκίνημα του κινητήρα, όπου η θερμοκρασία στη θέση αυτή είναι χαμηλή για κάποια λεπτά της ώρας, ο αισθητήρας θα καθυστερεί να λειτουργεί κανονικά (ως κλειστό σύστημα ρύθμισης), δηλαδή δεν θα παρουσιάζει την απαιτούμενη ταχύτητα απόκρισης. Επάνω στην πολλαπλή εξαγωγής, ο αισθητήρας θερμαίνεται πολύ γρήγορα και παρουσιάζει μεγάλη ταχύτητα απόκρισης. Αυτό οφείλεται στο ότι ακόμα και στο κρύο ξεκίνημα του κινητήρα, η θερμοκρασία των καυσαερίων στην πολλαπλή εξαγωγής είναι πολύ υψηλή (υπέρθερμα καυσαέρια). Οι θερμοκρασίες όμως στην πολλαπλή εξαγωγής κάποια στιγμή θα υπερβούν την οριακή για τον αισθητήρα τιμή των 850 οC, οπότε αυτός θα καταστραφεί. Η θέση κοντά στην πολλαπλή εξαγωγής είναι μια ενδιάμεση λύση, αφού ο αισθητήρας δεν κινδυνεύει να καταστραφεί από υπερθέρμανση και ο χρόνος απόκρισής του είναι ικανοποιητικός. Η τοποθέτηση ηλεκτρικής αντίστασης (θερμαντικού στοιχείου) στον αισθητήρα έλυσε το πρόβλημα της καθυστερημένης απόκρισής του. Έτσι η θέση τοποθέτησής του πλέον εξαρτάται μόνο από τα χαρακτηριστικά του κινητήρα (π.χ. κυβισμός, ιπποδύναμη κ.λ.π.). Γενικά, η επιλογή του σημείου τοποθέτησης του αισθητήρα λ γίνεται μετά από ανάλογη έρευνα, που κάνει κάθε κατασκευαστής.
Αιτίες βλαβών του αισθητήρα λ
Οι κυριότερες αιτίες κακής λειτουργίας του αισθητήρα λ είναι αυτές που οφείλονται σε :
Βιβλιογραφία
Κατηγορία:Όργανα μέτρησης Κατηγορία:Τεχνολογία οχημάτων Κατηγορία:Οξυγόνο
Oxygen sensor
424 π.Χ.
Θάνατοι
Κατηγορία:Έτη
Αγγείο (ανατομία)
Αγγείο είναι η ανατομική δομή, τύπου σωλήνα διαφόρων μεγεθών, που μεταφέρει αίμα ή λέμφο ή χολή ή οξυγόνο και θρεπτικές ουσίες σε όλη την έκταση του οργανισμού. Ανάλογα με το τι μεταφέρουν, τα αγγεία διακρίνονται σε:
Αιμοφόρα αγγεία
πλαίσιο|αριστερά|μικρογραφία|Αιμοφόρο αγγείο με μειωμένη επιφάνεια διατομής. Το περιφερικό αγγειακό σύστημα περιλαμβάνει όλα τα αιμοφόρα αγγεία που υπάρχουν έξω από την καρδιά. Περιλαμβάνει την αορτή και τις διακλαδώσεις της, όπως αρτηρίες, αρτηρίδια, φλεβίδια και φλέβες. Η λειτουργία και η δομή κάθε τμήματος του περιφερικού αγγειακού συστήματος ποικίλλει ανάλογα με το όργανο που αιματώνει. Εκτός από τα τριχοειδή αγγεία, τα αιμοφόρα αγγεία αποτελούνται όλα από τρία στρώματα: τον έξω χιτώνα (παρέχει δομική στήριξη και σχήμα στο αγγείο), τον μέσο χιτώνα (αποτελείται από ελαστικό και μυϊκό ιστό που ρυθμίζει την εσωτερική διάμετρο του αγγείου) και τον έσω χιτώνα (αποτελείται από μια ενδοθηλιακή επένδυση που παρέχει μια δίοδο χωρίς τριβή για την κίνηση του αίματος). Μέσα σε κάθε στρώμα, η ποσότητα των μυικών ινών και κολλαγόνου ποικίλλει, ανάλογα με το μέγεθος και τη θέση του αγγείου.
Λεμφαγγεία
αριστερά|μικρογραφία|Δομή των λεμφαγγείων. Τα λεμφικά αγγεία (γνωστά και ως λεμφαγγεία) αποτελούν μέρος του λεμφικού συστήματος του σώματος. Μαζί με το υπόλοιπο σύστημα, συμβάλλουν στη διατήρηση της ισορροπίας των υγρών του σώματος, στην απορρόφηση λιπών από το πεπτικό σύστημα και παρέχουν ανοσολογική άμυνα έναντι μικροοργανισμών και ασθενειών. Σε αντίθεση με τα αιμοφόρα αγγεία που κυκλοφορούν το αίμα σε ένα σύστημα συνεχούς, κλειστού βρόχου, τα λεμφικά αγγεία μεταφέρουν υγρό προς μία κατεύθυνση. Βρίσκονται σε όλες τις περιοχές του σώματος εκτός από τον μυελό των οστών, το κεντρικό νευρικό σύστημα και τους ιστούς, όπως η επιδερμίδα.
Η λεμφική οδός ξεκινά με τα λεμφικά τριχοειδή αγγεία (αποτελούνται από ένα μόνο στρώμα ενδοθηλιακών κυττάρων), τα οποία συγχωνεύονται για να σχηματίσουν προοδευτικά μεγαλύτερα λεμφικά αγγεία. Τελικά, τα λεμφικά αγγεία τροφοδοτούν την υποκλείδια φλέβα, επιστρέφοντας το υγρό στο αίμα, αφού πρώτα περάσουν τη λέμφο από τους λεμφαδένες για διήθηση. Όπως οι φλέβες, τα λεμφικά αγγεία έχουν λεπτά τοιχώματα και έχουν βαλβίδες για να αποτρέπουν την ανάστροφη ροή της λέμφου. Περιβάλλονται επίσης από λείες μυικές ίνες, οι οποίες μέσω συστολής ωθούν τη λέμφο προς τα μπρος.
Η βλάβη στις λειτουργίες των λεμφαγγείων μπορεί να προκαλέσει προβλήματα, όπως λεμφοίδημα και εξάπλωση των καρκινικών κυττάρων.
Χολαγγεία
αριστερά|μικρογραφία|Διάγραμμα που δείχνει τη θέση των χοληφόρων σε σχέση με το έντερο και το πάγκρεας.Τα χοληφόρα αγγεία είναι λεπτοί σωλήνες που ξεκινούν από το ήπαρ και καταλήγουν στο λεπτό έντερο. Η κύρια δουλειά τους είναι να επιτρέπουν στη χολή να μεταφερθεί από το ήπαρ και τη χοληδόχο κύστη στο λεπτό έντερο, όπου βοηθά στην πέψη των λιπών στα τρόφιμα. Η μεταφορά της χολής ξεκινάει από το ήπαρ από τα μικροσκοπικά σωληνάρια, τα χοληφόρα τριχοειδή. Τα αγγεία αυτά ενώνονται για να σχηματίσουν το δίκτυο των χοληφόρων και καταλήγουν στον δεξιό και αριστερό ηπατικό πόρο. Οι πόροι που βρίσκονται στο ήπαρ ονομάζονται ενδοηπατικοί χοληφόροι πόροι.
Ο αριστερός και ο δεξιός ηπατικός πόρος εξέρχονται από το ήπαρ και ενώνονται για να σχηματίσουν τον κοινό ηπατικό πόρο. Χαμηλότερα, ο κυστικός πόρος της χοληδόχου κύστης (ένα μικρό όργανο που αποθηκεύει τη χολή) ενώνεται με τον κοινό ηπατικό πόρο, για να σχηματίσουν τον κοινό χοληδόχο πόρο. Η εκβολή του χοληδόχου πόρου στον έντερο γίνεται στο φύμα του Φάτερ εκεί όπου εκβάλει και ο παγκρεατικός πόρος για την παροχή των ενζύμων του παγκρέατος. Διάφορες ασθένειες μπορούν να φράξουν τα χοληφόρα αγγεία και να προκαλέσουν προβλήματα στη ροή της χολής. Τέτοιες ασθένειες είναι η χολολιθίαση, η χολαγγειίτιδα, οι λοιμώξεις, ο καρκίνος κ.α.
Παραπομπές
Κατηγορία:Ανατομία Κατηγορία:Αγγειολογία
Τρεις Γέφυρες (συνοικία)
Οι Τρεις Γέφυρες είναι συνοικία της Αθήνας που βρίσκεται στο βορειοδυτικό τμήμα του δήμου Αθηναίων. Βρίσκεται στο βόρειο τμήμα της οδού Λιοσίων, κοντά στην συμβολή της με την Λεωφόρο Κηφισού και συνορεύει με τις συνοικίες των Κάτω Πατησίων, των Σεπολίων και με τον δήμο Αγίων Αναργύρων-Καματερού. Η περιοχή οφείλει το όνομά της στις γέφυρες που υπάρχουν σε αυτό το ύψος της Λεωφόρου Κηφισού. Η Γέφυρα (3 Γέφυρες), είναι εκ των παλαιοτέρων στο νομό Αττικής, και η σημαντική διαφορά της με άλλες γέφυρες ιδίου τύπου ήταν ο φωτισμός της, που δεν ήταν κάθετος από πλευράς κατόψεως (όπως έχει διαμορφωθεί σήμερα) αλλά, (παραπλεύρως) δεξιά και αριστερά της γέφυρας, δίπλα από την παράλληλη διάβαση των πεζών, που τα παλαιότερα χρόνια η διάβαση χρησιμοποιείτο πολύ συχνά, (τότε) λόγω του επαρκούς φωτισμού, αλλά και της ασφάλειας που παρείχε.
Κατηγορία:Συνοικίες και περιοχές Αθήνας
Μιζ
Τηλεόραση - Κινηματογράφος
Εκτός της επαγγελματικής πάλης, έχει ασχοληθεί και με την ηθοποιία, την συμμετοχή σε ριάλιτι τηλεόρασης και την παρουσίαση προγραμμάτων. Έχει εμφανιστεί αρκετές φορές σε τηλεοπτικές σειρές, ενώ ξεκίνησε και καριέρα ηθοποιού από το 2010. Επίσης έχει λάβει μέρος στα Kids Choice Awards 2013.
Πρώτα Χρόνια
Το 2003 ξεκίνησε να μαθαίνει τα μυστικά της επαγγελματικής πάλης, θέλοντας να ασχοληθεί με το είδος. Το 2004 συμμετείχε στο Tough Enough, ένα τηλεοπτικό ριάλιτι που θα έδινε στο νικητή συμβόλαιο με το WWE, όπου πήρε τη δεύτερη θέση. Παρόλο που δεν κέρδισε, οι υπεύθυνοι της εταιρείας πίστεψαν στο ταλέντο του. Σύντομα, ξεκίνησε εντατικές προπονήσεις ως το 2006, όταν και μεταφέρθηκε ως οικοδεσπότης στο σόου WWE SmackDown. Εκεί υποδυόταν τον αλαζόνα φαφλατά και οι οπαδοί άρχισαν να τον αντιπαθούν.
ECW και Ομάδα με τον Τζον Μόρισον
Παρόλο που ο Μιζ είχε παλέψει σε ορισμένους αγώνες, η κανονική επαγγελματική του παλαιστική καριέρα στο WWE, ξεκίνησε το 2007 που μεταφέρθηκε στο τότε ECW. Εκεί άρχισε να υποδύεται τον γόη και απέκτησε ως μάνατζερς την γυναικεία ομάδα Extreme Exposé (Κέλι Κέλι, Λέιλα & Μπρουκ). Σύντομα, ο Μιζ διεκδίκησε τον Τίτλο του ECW για πρώτη φορά, ενάντια στον Σι Εμ Πανκ.
Έπειτα, ο Μιζ συμμάχησε με τον Τζον Μόρισον κατακτώντας το Ομαδικό Πρωτάθλημα WWE. Μαζί χαρακτηρίστηκαν από πολλούς ως μια ομάδα με τρομερή χημεία και το μέλλον της εταιρείας. Το 2008, οι δυο τους άρχισαν μια διαδικτυακή εκπομπή, στην οποία σατίριζαν τους άλλους παλαιστές. Η ομάδα κράτησε το πρωτάθλημα για αρκετούς μήνες, μέχρι που το έχασε τον Ιούλιο. Στα τέλη του έτους, οι Μιζ & Μόρισον κέρδισαν το Παγκόσμιο Πρωτάθλημα ομάδων. Αφού έχασαν το πρωτάθλημα, διασπάστηκαν τον Απρίλιο του 2009, όταν ο Μιζ επιτέθηκε ύπουλα στον Μόρισον.
Διάφορα πρωταθλήματα και κόντρες
Από το 2009 ο Μιζ συνεχίζει μόνος του και σύντομα καταφέρνει να ξεχωρίσει με τα εξαιρετικά προσόντα του στο μικρόφωνο. Την ίδια χρονιά θα ξεκινήσει μια κόντρα με τον μεγάλο αστέρα της εταιρείας, Τζον Σίνα. Χάρη σε αυτή τη κόντρα και τη μεταγραφή του στη κορυφαία τηλεοπτική εκπομπή του WWE, το WWE Raw, ο Μιζ έγινε γνωστός στους φίλους της πάλης. Αφού εκδήλωσε ενδιαφέρον για το Πρωτάθλημα Ηνωμένων Πολιτειών, κατάφερε να το κατακτήσει, νικώντας τον Κόφι Κίνγκστον.
Το 2010 ήταν ομαδικός πρωταθλητής μαζί με τον Μπιγκ Σόου, ενώ ταυτόχρονα ήταν και Πρωταθλητής Ηνωμένων Πολιτειών. Η πετυχημένη ομάδα διαλύθηκε μετά από την απώλεια του ομαδικού τίτλου, χάρη στη οποία ο Μπιγκ Σόου χτύπησε τον Μιζ. Ο ίδιος μετά από λίγες μέρες, έχασε και το Πρωτάθλημα Ηνωμένων Πολιτειών και συνέχισε την ατομική του πορεία. Έπειτα, συνέχισε ανοδικά επανακτώντας τον τίτλο των Ηνωμένων Πολιτειών και αργότερα νικώντας στον αγώνα Money in the Bank, το οποίο του έδωσε συμβόλαιο για αγώνα τίτλου που θα γινόταν όποτε εκείνος θελήσει. Το Νοέμβριο ο Μιζ νίκησε τον τραυματισμένο Ράντυ Όρτον και χρησιμοποιώντας το Money in the Bank κατέκτησε τον μεγαλύτερο τίτλο της εταιρείας, το Πρωτάθλημα WWE. Για πέντε μήνες υπερασπιζόταν το πρωτάθλημα και είχε κόντρες με κορυφαία ονόματα της εταιρείας, όπως Ράντυ Όρτον και Τζον Σίνα.
Μετά την απώλεια του τίτλου, συνέχισε να αναλώνεται σε διάφορες συμμαχίες και προσπάθησε να βρεθεί και πάλι στην κορυφή της εταιρείας, όμως δεν τα κατάφερε. Τον Ιούλιο του 2012, ο Μιζ έγινε ο Διηπειρωτικός Πρωταθλητής και παρέμεινε μέχρι τον Οκτώβριο, όπου και έχασε το πρωτάθλημα από τον Κόφι Κίνγκστον. Σύντομα, άρχισε να αλλάζει ο τηλεοπτικός ρόλος του και για πρώτη φορά στη καριέρα του, έγινε συμπαθής στο κοινό. Αφού απέτυχε σε διάφορους αγώνες τίτλων, ο Μιζ νίκησε τον Γουέιντ Μπάρετ στη WrestleMania 29 και έγινε ο νέος Διηπειρωτικός Πρωταθλητής. Την επόμενη μέρα έχασε το πρωτάθλημα απο τον Μπάρετ. Μετά απο αυτό παρέμεινε στην αφάνεια για αρκετό καιρό.
Το καλοκαίρι του 2014 επέστρεψε στα ρινγκ υποδυόμενος ένα διάσημο αστέρι του κινηματογράφου, παρόλο που δεν είναι στη πραγματικότητα. Με αυτόν τον αλαζονικό ρόλο προωθήθηκε ξανά, κατακτώντας για τρίτη φορά το Διηπειρωτικό Πρωτάθλημα. Σύντομα το έχασε απο τον Ντολφ Ζίγκλερ στο SummerSlam. Ωστόσο κατάφερε να πάρει πίσω τον τίτλο σε λιγότερα από ένα μήνα νικώντας τον Ziggler στην "Night of Champions" Pay Per View. Δεν πρόλαβε όμως ούτε να πανηγυρίσει την νίκη του καθώς έχασε τον τίτλο το επόμενο βράδυ στο RAW από τον Ziggler. 2 μήνες αργότερα στην "Survivor Series" Pay Per View ο Miz μαζί με τον "δίδυμο" του Damien Mizdow να νικήσουν ένα Fatal 4 Way Tag Team Match, να κερδίσουν το Ομαδικό Πρωτάθλημα WWE και να "κατεβάσουν" από τον "θρόνο" τον Goldust & Stardust. Δυστυχώς για τους δύο τους έχασαν τους τίτλους σε λιγότερο από 40 μέρες από τους Usos. Ο Miz κράτησε χαμηλό προφίλ όλο το 2015 καθώς δεν εμφανίστηκε αρκετές φορές. Το 2016 όμως επανήλθε στην κορυφή κερδίζοντας το Διηπειρωτικό Πρωτάθλημα WWE νικώντας τον Zack Ryder ο οποίος δεν είχε συμπληρώσει ούτε 24 ώρες σαν πρωταθλητής. Ο Miz κατάφερε να "κρατηθεί" στο πρωτάθλημα για 188 μέρες νικώντας αρκετούς παλαιστές όπως τον Darren Young, τον Apollo Crews, τον Cesaro και αρκετούς άλλους. Ο Miz έχασε τον τίτλο του από τον Dolph Ziggler στο main event της Smackdown Live Exclusive "No Mercy" Pay Per View. Ο Miz "ενώθηκε" ξανά με τον τίτλο του ύστερα από 37 μέρες νικώντας τον Ziggler, με την βοήθεια της γυναίκας του, Maryse σε ένα επεισόδιο του SmackDown Live. Σύντομα ο Μιζ άρχισε μια κόντρα με τον Dean Ambrose με αποτέλεσμα να χάσει το Διηπειρωτικό Πρωτάθλημα ξανά. Ο Miz αφού απέτυχε να ξανακερδίσει το Πρωτάθλημα ήρθε σε ρήξη με τον John Cena. Την ίδια στιγμή, η γυναίκα του Miz, Maryse ήρθε σε κόντρα με την κοπέλα του John Cena, Nikki Bella. Η αντιπαλότητα αυτή των ζευγαριών κορυφώθηκε στην Wrestlemania 33 όπου ο Miz & Maryse αντιμετώπισαν τον John Cena & Nikki Bella σε ένα Mixed Tag Team Match. Η δεύτερη ομάδα κυριάρχησε. Μετά από λίγες μέρες, στις 10 Απριλίου ο Miz μεταφέρθηκε στο Raw με την διαδικασία που ονομάστηκε "Superstar Shake Up". Εκεί, συνέχισε την κόντρα του με τον τότε Διηπειρωτικό Πρωταθλητή Dean Ambrose. Ο Miz έγινε ο #1 Contender για το Διηπειρωτικό Πρωτάθλημα νικώντας ένα Triple Threat Match ύστερα από παρέμβαση του Bray Wyatt στο οποίο συμμετείχαν ο Samoa Joe και ο Finn Balor. Ο Miz αντιμετώπισε ύστερα από μια εβδομάδα στο RAW τον Ambrose για τον τίτλο χωρίς επιτυχία. Στις 4 Ιουνίου 2017 στην Raw Exclusive "Extreme Rules" Pay Per View ο Miz κέρδισε το Διηπειρωτικό Πρωτάθλημα WWE για 7η φορά στην καριέρα του.
Στο επεισόδιο του Raw στις 19 Ιουνίου, ο Miz ​​συμμάχησε με τους Bo Dallas και Curtis Axel και έκαναν μια ομάδα που αργότερα ονομάστηκε "The Miztourage". Στη συνέχεια ο Miz υπερασπίστηκε με επιτυχία το Intercontinental Championship εναντίον του Dean Ambrose στο Great Balls of Fire στις 9 Ιουλίου, λόγω βοήθειας από τη Miztourage.
Στο No Mercy στις 25 Σεπτεμβρίου, ο Miz ​​διατήρησε με επιτυχία το πρωτάθλημα εναντίον του Jordan. Τον επόμενο μήνα, συμμάχησε με τον Cesaro και τον Sheamus για να αντιμετωπίσουν τη Shield (Ambrose, Seth Rollins και Roman Reigns ). Τον Νοέμβριο, ο Miz ​​αντιμετώπισε τον πρωταθλητή των Ηνωμένων Πολιτειών Baron Corbin στο Survivor Series, τον οποίο έχασε. Την επόμενη βραδιά στο Raw, ο Miz ​​έχασε από τον Roman Reigns σε έναν αγώνα Intercontinetal championship, τερματίζοντας τη θητεία του έπειτα από 169 ημέρες. Ο Μιζ έφυγε στη συνέχεια για να γυρίσει την ταινία The Marine 6: Close Quarters.
Επέστρεψε στο επεισόδιο Raw του στις 8 Ιανουαρίου 2018. Στην 25η επέτειο του Raw, νίκησε τον Roman Reigns για να κερδίσει το όγδοο Intercontinentla championship. Στη WrestleMania 34 στις 8 Απριλίου, ο Miz ​​έχασε τον τίτλο από τον Seth Rollins σε έναν αγώνα που συμμετείχε και ο Finn Bálor. Αυτή ήταν και η πρώτη του ήττα στη Wrestlemania.
Διάφορες διαμάχες (2018-2020)
Ο Miz θα ανακτήσει το Intercontinental championship από τον Rollins σε έναν αγώνα που επίσης περιλάμβανε τον Finn Bálor και τον Σαμόα Τζο στο Royal Rumble.
Καθ 'όλη τη διάρκεια του Ιουλίου και του Αυγούστου, ο Miz ​​θα χτίσει μια κόντρα με τον Daniel Bryan. Στο summerslam, ο Miz ​​νίκησε τον Bryan.
Μετά το SummerSlam, ανακοινώθηκε ότι ο Miz και η Maryse θα αντιμετωπίσουν τον Bryan και τη σύζυγό του Brie Bella στο Hell in a Cell τον Σεπτέμβριο. Στην εκδήλωση, ο Miz και η Maryse κέρδισαν ξανά. Τον Οκτώβριο, ο Miz ​​και ο Bryan ανακοινώθηκαν ότι θα έρθουν αντιμέτωποι για άλλη μια φορά στο Super Show-Down event με τον νικητή να λάβει έναν μελλοντικό αγώνα WWE Championship. Στην εκδήλωση, ο Miz ​​ηττήθηκε από τον Bryan.
Στη συνέχεια ο Miz θα συνεργαστεί με τον Shan McMahon. Στο Royal Rumble του 2019 θα κερδίσουν τους Cesaro και Sheamus για να γίνουν οι νέοι tag team πρωταθλητές. Ωστόσο, τον επόμενο μήνα στο Elimination Chamber, οι Miz και McMahon έχασαν τους τίτλους από τους Usos. Τελικά Miz και McMahon οδηγήθηκαν σε αγώνα στη WrestleMania 35, τον οποίο έχασε ο Miz.
Ο Miz ​​θα προκαλέσει τον McMahon σε έναν αγώνα στο Money in the Bank τον Μάιο. Εκεί ο Miz ​​ηττήθηκε ξανά.
Επανένωση με τον John Morrison (2020 – σήμερα)
Στο επεισόδιο του SmackDown στις 3 Ιανουαρίου 2020, ο Miz ​​ επανενώθηκε με τον John Morrison , ο οποίος έκανε την επιστροφή του στο WWE. Στις 31 Ιανουαρίου, στο επεισόδιο του SmackDown, ο Miz και ο Morrison κέρδισαν το Tag Team Champioship. Στο Elimination Chamber στις 8 Μαρτίου, ο Miz ​​και ο Morrison διατήρησαν το πρωτάθλημα.
O Miz και ο Morrison ήταν αρχικά έτοιμοι να υπερασπιστούν το πρωτάθλημα στη WrestleMania 36, αλλά ο Miz ​​αποχώρησε από την εκδήλωση λόγω ανησυχιών του εξαιτίας του Covid 19. Αντ 'αυτού, ο Μόρισον υπερασπίστηκε ατομικά το πρωτάθλημα ανεπιτυχώς απέναντι στον Κόφι Κίνγκστον και του Τζίμι Uso.
Στο Hell in a Cell στις 25 Οκτωβρίου 2020, ο Miz ​​νίκησε τον Otis κερδίζοντας το συμβόλαιο Money in the Bank. Στο Elimination Chamber, ο Miz ​​θα εξαργυρώσει το MITB κερδίζοντας τον WWE Champion Drew McIntyre μετά από επίθεση από τον Bobby Lashley. Ως προϋπόθεση για τη βοήθεια του Lashley, ο Miz ​​έπρεπε να του δώσει μια ευκαιρία τίτλου. Στο επεισόδιο Raw της 1ης Μαρτίου, ο Miz ​​έχασε τον τίτλο από τον Lashley σε έναν αγώνα. τερματίζοντας τη θητεία ως πρωταθλητής του WWE σε 8 ημέρες.
Κινήσεις μέσα στο ρινγκ
thumb|right|Ο Μιζ ως Πρωταθλητής Ηνωμένων Πολιτειών το 2009
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Λεοντάρι
Με το όνομα Λεοντάρι είναι γνωστοί οι οικισμοί:
Κατηγορία:Αποσαφηνίσεις ελληνικών τοπωνυμίων
Εθνικό Μουσείο της Εσθονίας
Το Εσθονικό Εθνικό Μουσείο (Εσθονικά: Eesti Rahva Muuseum) που ιδρύθηκε το 1909 στο Τάρτου είναι ένα μουσείο αφιερωμένο στην κληρονομιά του λαογράφου Γιάκομπ Χουρτ, στην εσθονική λαογραφία και την παραδοσιακή τέχνη. Η συλλογή αντικειμένων για έκθεση στο μουσείο άρχισε περί τα τέλη του 19ου αιώνα. μικρογραφία|200x200εσ|Εσθονικές εθνικές ενδυμασίες: 1. Καντρίνα 2. Μίχκλι 3.Σέτο 4. Πάιστου|εναλλ.=|αριστεράΤο μουσείο παρακολουθεί την ιστορία, τη ζωή και τις παραδόσεις του εσθονικού λαού, παρουσιάζει τον πολιτισμό και την ιστορία άλλων φιννοουγγρικών λαών, και τις μειονότητες της Εσθονίας. Έχει μια ολοκληρωμένη συλλογή από παραδοσιακές εθνικές ενδυμασίες από όλες τις περιοχές της Εσθονίας. Η συλλογή από ξυλόγλυπτες καράφες μπύρας συνδέεται με τα παραδοσιακά αγροτικά πανηγύρια και τις γιορτές. Στην έκθεση έχει συμπεριληφθεί μια σειρά από χειροτεχνήματα όπως χειροποίητα χαλιά και λινά τραπεζομάντιλα.
Ιστορία
Το μουσείο άνοιξε το 1922, με έδρα στην Έπαυλη Ράαντι και διευθυντή τον Φινλανδό εθνογράφο Ίλμαρι Μάννινεν, ο οποίος εργαζόταν για το Πανεπιστήμιο του Τάρτου από το 1919. Η Έπαυλη Ράαντι ήταν ο πατρογονικός οίκος για συλλέκτες έργων τέχνης όπως ο Καρλ Έντουαρντ και ο γιος του, Ερνστ Φρίντριχ φον Λίπχαρτ. Οι Λίπχαρτ απήλθαν από το 1860 αλλά οι συλλογές τους παρέμειναν, και τα πιο πολύτιμα αντικείμενα άρχισαν να πωλούνται το 1920. Οι Λίπχαρτ ήταν λάτρεις της τέχνης αλλά δεν έχαιραν μεγάλη εκτίμηση από τους ντόπιους Εσθονούς, ίσως μάλιστα θεωρήθηκαν ως «πολιτιστικά επαναστατικοί» Γερμανοί της Βαλτικής τότε.
Το 2005 το Εσθονικό Υπουργείο Πολιτισμού και ο Εσθονικός Σύλλογος Αρχιτεκτόνων ανακοίνωσαν την προκήρυξη διεθνούς διαγωνισμού για την κατασκευή νέου κτιρίου για το Εσθονικό Εθνικό Μουσείο. Τελικά κέρδισε η διεθνής αρχιτεκτονική κοινοπραξία του έργου Μνήμης Πεδίο: Νταν Ντορέλ (Παρίσι, Γαλλία), Λίνα Γκοτμέ (Παρίσι, Γαλλία), και Τσουγιόσι Τανέ (Παρίσι, Γαλλία).
Τα εγκαίνια πραγματοποιήθηκαν το Φθινόπωρο του 2016. Το νέο ενιαίο κτίριο στεγάζει το μουσείο, τους συνεδριακούς χώρους και ένα θέατρο. Ο σχεδιασμός του κτιρίου ενσωματώνει την ιστορία του τόπου, με συμπεριλαμβανόμενη την έπαυλη, τον πόλεμο και το αεροδρόμιο.
Αναφορές
Κατηγορία:Εθνικά μουσεία
431 π.Χ.
Γεννήσεις
Κατηγορία:Έτη
Εργαστήριο Ναυτικών Ερευνών των ΗΠΑ
Το Εργαστήριο Ναυτικών Ερευνών των ΗΠΑ (NRL) είναι εταιρικό ερευνητικό εργαστήριο του αμερικανικού Πολεμικού Ναυτικού και των Αμερικανών Πεζοναυτών που διεξάγει ευρεία επιστημονική και εφηρμοσμένη έρευνα με στόχο την κατασκευή πρωτοτύπων και την τεχνολογική ανάπτυξη. Ορισμένες από τις εξειδικεύσεις του συγκεκριμένου εργαστηρίου περιλαμβάνουν τη φυσική πλάσματος, φυσική διαστήματος, επιστήμη των υλικών και τον τακτικό ηλεκτρονικό πόλεμο. Το NRL είναι ένα από τα πρώτα κρατικά επιστημονικά εργαστήρια που ξεκίνησε το 1923 με εισήγηση του Τόμας Έντισον Τα έξοδα του συγκεκριμένου εργαστηρίου φθάνουν περίπου το ύψος του $1.1 δις ανά έτος.
Εξωτερικοί σύνδεσμοι
Κατηγορία:Ερευνητικά κέντρα στις ΗΠΑ Κατηγορία:Πολεμικό Ναυτικό των ΗΠΑ
Σούζι Άτγουντ
Η Σούζι Άτγουντ (Susanne Jean Atwood, 5 Ιουνίου 1953) είναι Αμερικανίδα πρώην κολυμβήτρια, δύο φορές ολυμπιονίκης και πρώην κάτοχος παγκοσμίου ρεκόρ σε δύο αθλήματα.
Έκανε παγκόσμιο ρεκόρ στα 200 μ. ύπτιο στις 14 Αυγούστου 1969, στο Λούισβιλ, με χρόνο 2.21.5.
Εξωτερικοί σύνδεσμοι
Κατηγορία:Αμερικανοί κολυμβητές
Αισθητήρας μέτρησης μάζας αέρα
Ο αισθητήρας μάζας αέρα (MAF) πληροφορεί την ECU για την μάζα του εισερχόμενου αέρα. Ο αισθητήρας αυτός μετατρέπει την μάζα του εισερχόμενου αέρα σε ένα σήμα τάσης. Το σήμα αυτό στους περισσότερους MAF είναι αναλογικό, αλλά υπάρχουν και κάποιες σχεδιάσεις που παράγουν ψηφιακό σήμα. Βρίσκεται στον αγωγό εισαγωγής αέρα μετά το φίλτρο και πριν την πεταλούδα. Κατασκευαστικά υπάρχουν δυο τύποι αισθητήρων MAF, ο θερμού νήματος και λεπτού φιλμ. Η αρχή λειτουργίας τους είναι παρόμοια.
Το αισθητήριο (θερμό νήμα ή λεπτό φιλμ), βρίσκεται εκτεθειμένο στη ροή του αέρα εισαγωγής. Έχει επικάλυψη από πλατίνα και είναι μια αντίσταση τύπου PTC, δηλαδή όσο αυξάνει και η θερμοκρασία αυξάνει και η τιμή της αντίστασης. Η αντίσταση αυτή είναι συνδεδεμένη σε γέφυρα με άλλες τρεις αντιστάσεις. Από αυτές η μια είναι ένα θερμίστορ NTC εκτεθειμένο στον εισερχόμενο αέρα, με τιμή που καθορίζεται από την θερμοκρασία του. Οι άλλες δυο έχουν σταθερή τιμή. Με το άνοιγμα του διακόπτη, το αισθητήριο έχει μικρή τιμή αντίστασης, οπότε ο άλλος κλάδος της γέφυρας έχει μικρότερη αντίσταση από τον αριστερό. Αυτό προκαλεί μεγάλη διαφορά δυναμικού και η γέφυρα έχει μεγάλη ένταση ρεύματος. Το ρεύμα αυτό θερμαίνει γρήγορα το αισθητήριο πλατίνας σε μια συγκεκριμένη θερμοκρασία (100οC ο θερμού νήματος και 75οC ο λεπτού φιλμ) πάνω από την θερμοκρασία του περιβάλλοντος αέρα και η αντίσταση του αισθητήριου αυξάνεται. Στην στιγμιαία κατάσταση αυτή, υπάρχει ισορροπία στην γέφυρα των αντιστάσεων.
Όταν αρχίσει η ροή αέρα στον κινητήρα, ο εισερχόμενος αέρας ψύχει το αισθητήριο ανάλογα με την ταχύτητα και την θερμοκρασία του. Αυτό προκαλεί μείωση της τιμής της αντίστασής του, η οποία δημιουργεί πτώση τάσης στην γέφυρα. Αυτή είναι ανάλογη με το ρυθμό ψύξης του αισθητήριου προσπαθώντας να κρατήσει την θερμοκρασία στην αρχική τιμή της. Αυτή την πτώση τάσης είναι που “διαβάζει” η ECU και κυμαίνεται από 0,5-4,5 V, ανάλογα με την μάζα του εισερχόμενου αέρα.
Για την αποφυγή επικόλλησης σωματιδίων στο αισθητήριο, σε κάποιους τύπους θερμού νήματος, αφού κλείσει ο διακόπτης του κινητήρα, το αισθητήριο θερμαίνεται στους 1000οC για 1 δευτερόλεπτο, ώστε να καούν τυχόν ρύποι. Μέσα στον αισθητήρα είναι συνήθως ενσωματωμένος και ένας ξεχωριστός αισθητήρας θερμοκρασίας αέρα (θερμίστορ NTC) που πληροφορεί με ξεχωριστούς ακροδέκτες την ECU για την θερμοκρασία του αέρα εισαγωγής.
Εξωτερικοί σύνδεσμοι
Κατηγορία:Όργανα μέτρησης Κατηγορία:Τεχνολογία οχημάτων Κατηγορία:Τεχνολογίες αερίων